На основу члана 13. Закона о подстицајима у пољопривреди и руралном развоју (''Службени гласник РС'', број 10/13), Закона о изменама и допунама Закона о подстицајима у пољопривреди и руралном развоју (''Службени гласник РС'', број 103/15), члана 7. Одлуке о буџету општине Осечина за 2016. годину (''Општински службени гласник'', број \_11/2016\_) и Програма мера подршке за спровођење пољопривредне политике и политике руралног развоја општине Осечина за 2016. годину, Општинско веће општине Осечина, на седници одржаној дана 08.04.2016. године доноси

ОДЛУКУ

**О РАСПИСИВАЊУ КОНКУРСА ЗА ДОДЕЛУ СРЕДСТАВА**

**ЗА РАЗВОЈ ПЧЕЛАРСТВА НА ТЕРИТОРИЈИ ОПШТИНЕ ОСЕЧИНА У 2016. ГОДИНИ**

1. **Предмет:**

* избор корисника средстава на основу Правилника о условима и начину остваривања права на подстицаје за развој пчеларства на територији општине Осечина у 2016. години, у оквиру реализације Програма мера подршке за спровођење пољопривредне политике и политике руралног развоја на територији општине Осечина за 2016. годину, а у циљу стварања услова за очување, подстицање, унапређење и развој пчеларске производње на подручју општине Осечина.

1. **Програм мера:**

* Унапређење и развој пчеларства путем доделе бесповратних средстава при куповини нових кошница,ројева и пчеларске опреме у износу до 50 % од вредности купљене опреме, не рачунајући износ ПДВ-а

1. **Услови**

Право коришћења средстава по овом Програму имају физичка лица са подручја општине Осечина која се баве пчеларском производњом и испуњавају следеће услове:

* да је регистровано пољопривредно газдинство у активном статусу у 2016. години;
* да подносилац захтева има пребивалиште на територији општине Осечина;
* да је подносилац захтева измирио сва потраживања по основу пореског дуга према општинској управи Осечина;
* да није користио средства Републике Србије по истом основу у 2016. години;
* да је члан пчеларског удружења са седиштем на територији општине Осечина;
* да има најмање 10 кошница уписаних у регистар сточног фонда код надлежне ветеринарске станице, а за пољопривреднике почетнике потврда пчеларског друштва да је у 2016. години први пут уписан у евиденцију;
* Да је измирио све уговорне обавезе по било ком конкурсу општине Осечина за развој пољопривреде и руралног развоја у протекле 3 године.

1. **Потребна документација:**

* фотокопија потврде о активном статусу пољопривредног газдинстава у 2016. години;
* фотокопије личних карата свих чланова домаћинства, а за децу фотокопије здравствених књижица;
* потврда Општинске управе Осечина о измиреним пореским обавезама;
* фотокопија картице наменског рачуна пословне банке;
* изјаву носиоца/члана пољопривредног газдинства да није користио средства Републике Србије за исту намену;
* фотокопија чланске карте или потврда о чланству у неком од пчеларских удружења са територије општине Осечина са датумом од када је члан пчеларског удружења;
* извод из Регистра пољопривредних газдинстава са подацима о пријављеном сточном фонду или потврда надлежне ветеринарске станице о броју пчелињих друштава;
* фотокпија готовинског и фискалног рачуна на име купљених кошница и/или пчеларске опреме који гласе на носиоца/члана пољопривредног газдинства.

1. **Начин доделе субвенција:**

Одлука о одобравању субвенције за ову врсту подстицаја ће се доносити на основу бодовне листе, а након провере и бодовања поднетог захтева подносиоца захтева.

Општина Осечина врши проверу поднетих захтева, односно проверу испуњености услова Конкурса и приложене документације.

Приликом бодовања захтева, узимају се у обзир следећи критеријуми:

|  |  |  |  |
| --- | --- | --- | --- |
| **Редни број** | **Тип критеријума за избор** | **Да/Не** | **Бодови** |
| **1.** | Носилац газдинства је лице млађе од 45 година | Да/не | 10/5 |
| **2.** | Број чланова домаћинства преко 5 чланова/3-5 чланова/0-2 чланова |  | 20/10/5 |
| **3.** | Број пчелињих друштава је преко 20/од 11 до 20/до 10 | Да/не | 10/5 |
| **4.** | Носилац газдинства је први пут уписан у евиденцију пчеларског друштва у 2016 години |  | 30/20/10 |
| **5.** | Носилац газдинства је користио средства Аграрног фонда општине Осечина за исту врсту подстицаја у 2015-тој години | Да/не | 5/10 |

Предвиђени износ средстава за ову врсту подстицаја који је опредељен Буџетом општине Осечина и Програмом мера подршке за спровођење пољопривредне политике и политике руралног развоја на територији општине Осечина за 2016. годину износи 400.000,00 динара.

У случају када је поднет мањи број захтева /пријава за инвестиције који испуњавају све услове, а постоји довољно расположивих средстава, критеријуми селекције се неће примењивати, а ранг листа неће бити формирана.

**У случају када се формира ранг листа и појави се више кандидата са истим бројем бодова, предност ће имати онај кандидат који има више бодова по поједином критеријуму. Критеријуми за селекцију ће користити по следећем редоследу:**

**-Носилац газдинства је лице млађе од 45 година,**

**- Број чланова домаћинства преко 5 чланова/3-5 чланова/0-2 чланова,**

**- Број пчелињих друштава је преко 20/од 11 до 20/до 10**

**- Носилац газдинства је први пут уписан у евиденцију пчеларског друштва у 2016 години**

**- Носилац газдинства је користио средства Аграрног фонда општине Осечина за исту врсту подстицаја у 2015-тој години**

**Неблаговремене, непотпуне и пријаве упућене факсом или електронском поштом неће се узимати у разматрање.**

Сви потребни обрасци могу се преузети у Општинској управи Осечина- Пољопривредној служби, II спрат, соба број 20, улица Карађорђева број 114.

**Конкурс ће бити отворен до 03.05.2016.године**

Рок за подношење приговора је 7 (седам) дана од дана објављивања резултата конкурса на огласној табли.

Пријаве на Јавни конкурс Општинска управа Осечина – Пољопривредна служба примаће до утрошка опредељених средстава за ову врсту подстицаја.

Текст Јавног конкурса биће објављен на огласној табли Општинске управе Осечина и на web страни општине Осечина www.osecina.com.

**НАПОМЕНА:**

**Сатне основе, ексери, жица, погаче и шећер не подлежу под категоријум опреме за пчеларство која се субвенционише овим Конкурсом те се на претходно поменуте ставке не признаје право на субвенцију.**

**Општинско Веће општине Осечина,**

**Број:**

**Општинско веће**

**Председник**

Ненад Стевановић